
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ 
ЭТИЛ СПИРЧӖ, АЛКОГОЛЬ ТАТА СПИРТ ПУР ПРОДУКЦИ 
ТУСА КӐЛАРАССИНЕ ТАТА УНӐН ҪАВРӐНӐШНЕ 
ПАТШАЛӐХ ЙӖРКЕЛЕСЕ ТӐРАССИ ҪИНЧЕН" САККУНӖН 8 СТАТЙИНЕ УЛШӐНУ КӖРТЕССИ ҪИНЧЕН 

Чӑваш Республикин Патшалӑх Канашӗ
2025 ҫулхи нарӑс уйӑхӗн 13-мӗшӗнче
йышӑннӑ

1 статья
Чӑваш Республикин "Чӑваш Республикин территорийӗнче этил спирчӗ, алкоголь тата спирт пур продукци туса кӑларассине тата унӑн ҫаврӑнӑшне патшалӑх йӗркелесе тӑрасси ҫинчен" 2005 ҫулхи раштав уйӑхӗн 29-мӗшӗнчи 69 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2006, 66 №; 2009, 83 №; 2010, 84 №; 2012, 92 № (I том); Чӑваш Республикин Саккунӗсен пуххи, 2014, 5 №; 2015, 10 №; 2016, 12 №; "Республика" хаҫат, 2017, чӳк уйӑхӗн 8-мӗшӗ; 2018, ҫӗртме уйӑхӗн 27-мӗшӗ; 2020, авӑн уйӑхӗн 
30-мӗшӗ; 2021, ака уйӑхӗн 30-мӗшӗ; 2022, ҫу уйӑхӗн 5-мӗшӗ, раштав уйӑхӗн 22-мӗшӗ; 2023, утӑ уйӑхӗн 19-мӗшӗ; 2024, юпа уйӑхӗн 16-мӗшӗ) 8 статйине улшӑну кӗртес, ӑна ҫакӑн пек ҫырса хурас:
"8 статья.	Алкоголь продукцине ваккӑн сутакан организацисен устав капиталӗн (устав фончӗн) чи пӗчӗк виҫи тӗлӗшпе лартакан требованисем
Алкоголь продукцине ваккӑн сутма устав капиталӗн (устав фончӗн) виҫи 250 пин тенкӗрен сахал мар организацисен (Раҫҫей Федерацийӗн саккунӗсемпе килӗшӳллӗн Раҫҫей Федерацийӗн Правительстви ҫирӗплетекен перечене кӗрекен федераци бюджет учрежденийӗсемсӗр тата обществӑлла апатлану енӗпе пулӑшу кӳнӗ чухне алкоголь продукцине ваккӑн сутакан организацисемсӗр пуҫне) право пур.".

2 статья
Ҫак Саккун 2025 ҫулхи пуш уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

2025 ҫулхи нарӑс уйӑхӗн 17-мӗшӗ

